பொட்டாசியம் டெட்ராபுளோரோபோரேட்டு

பொட்டாசியம் டெட்ராபுளோரோபோரேட்டு (Potassium tetrafluoroborate) என்பது KBF4 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். வெள்ளை நிறத்தில் மணமற்ற படிகத் தூளாகக் இச்சேர்மம் காணப்படுகிறது. மேலும் நேர்ச்சாய்சதுர படிக அமைப்புடம் Pbnm என்ற இடக்குழுவில்  படிகமாகிறது.

பொட்டாசியம் டெட்ராபுளோரோபோரேட்டு உருகிய இலித்தியம் குளோரைடு, சோடியம் குளோரைடு மற்றும் பொட்டாசியம் குளோரைடு ஆகியவற்றுடன் சேர்த்து வினைபுரிகிறது.  இலித்தியம் அயனிகள் டெட்ராபுளோரோபோரேட்டின் சிதைவை ஏற்படுத்தி BCl3 வாயுவை உற்பத்தி செய்கின்றன. மற்ற திரவ கார குளோரைடுகள் அதிக வெப்பநிலையில் இருந்தாலும் டெட்ராபுளோரோபோரேட்டை சிதைப்பதில்லை.

தயாரிப்பு
பொட்டாசியம் கார்பனேட்டை போரிக் அமிலம் மற்றும் ஐதரோபுளோரிக் அமிலத்துடன் சேர்த்து சூடுபடுத்துவதன் மூலம் பொட்டாசியம் டெட்ராபுளோரோபோரேட்டு பெறப்படுகிறது.

 B(OH)3 + 4 HF → HBF4 + 3 H2O
 2 HBF4 + K2CO3 → 2 KBF4 + H2CO3

மேற்கோள்கள்

பகுப்பு:பொட்டாசியம் சேர்மங்கள்
பகுப்பு:டெட்ராபுளோரோபோரேட்டுகள்